[{"text_idx": "#000003", "text": "\u201cDwi di bod yn coginio ers o\u2019n i\u2019n chewch,\u201d ond nid dyna fy stori i. Yn tyfu lan o\u2019n i yn bendant yn gweld bwyd fel rhywbeth hanfodol er mwyn cael egni i wneud yr holl bethau arall o\u2019n i am wneud. Pan welais un o fy ffrindiau coleg yn rhoi cyw ia\u0302r mewn pasta be\u0302c, fe\u2019m syfrdanwyd! Dyma, os bosib, pinacl bwyd."}, {"text_idx": "#000004", "text": "Yna cwrddais i ferch a newidiodd fy mywyd am byth. Y tro cyntaf nes i goginio iddi, coginiais i basta a saws (heb gyw ia\u0302r!) Dwi\u2019n synnu daeth hi erioed no\u0302l. Gofynnodd imi a allith hi goginio i fi. Nes i wrthod gadael iddi goginio eog yn y ffwrn gan feddwl no\u0302l ar yr holl adegau coginiodd mam eog i ni fel teulu."}, {"text_idx": "#000005", "text": "\u201cPum munud arall, jyst i wneud yn siw\u0302r,\u201d fyddai hi\u2019n dweud bob tro ac yn gorffen gyda physgodyn sychach na thafod camel. (Sori Mam!)"}, {"text_idx": "#000006", "text": "Gorfodais iddi ferwi\u2019r eog mewn dw\u0302r. Gweithiodd hi saws gwyn syml a dyna pryd mwyaf anhygoel fy mywyd hyd hynny."}, {"text_idx": "#000007", "text": "Y noson honno dechreuais ar daith ni fydd byth yn gorffen. Taith i brofi byw trwy fwyta. Dwi ddim yn bwyta i fyw mwyach ond yn dathlu pob rhan o fyw gyda bwyd. Dechreuodd taith Ty\u0302 Paned. Ymunwch a\u0302 fi ar siwrnai Ty\u0302 Paned. Dathlwch fwyta!"}]